ai4bharat/Pralekha huggingface dataset:
सड़क परिवहन एवं राजमार्ग मंत्रालय
श्री नितिन गडकरी ने कहा कि 9000 करोड़ रुपये की लागत से बन रहा 29.6 किलोमीटर लंबा देश का पहला एलिवेटेड 8-लेन एक्सेस कंट्रोल द्वारका एक्सप्रेस-वे अप्रैल 2024 में लगभग पूरा हो जाएगा
केंद्रीय सड़क परिवहन और राजमार्ग मंत्री श्री नितिन गडकरी ने कहा कि 9000 करोड़ रुपये की लागत से 29.6 किलोमीटर लंबाई का देश का पहला एलिवेटेड 8-लेन एक्सेस कंट्रोल द्वारका एक्सप्रेसवे अप्रैल 2024 में लगभग पूरा हो जाएगा। उन्होंने कहा कि हरियाणा में 18.9 किमी सिंगल पिलर और दिल्ली में 10.1 किमी लंबे सिंगल पिलर पर 34 मीटर चौड़ा एक्सप्रेस-वे बनाया जा रहा है।
श्री गडकरी ने आज दिल्ली के उपराज्यपाल श्री विनय कुमार सक्सेना, केंद्रीय राज्य मंत्री श्री जनरल वी.के. सिंह, केंद्रीय राज्य मंत्री श्री राव इंद्रजीत सिंह, सांसद श्री प्रवेश सिंह वर्मा और सांसद श्री रमेश बिधूड़ी के साथ एक्सप्रेसवे का निरीक्षण किया।
मीडिया से बातचीत करते हुए श्री गडकरी ने कहा कि इस एक्सप्रेसवे का सड़क नेटवर्क चार स्तरों का है। उन्होंने कहा कि टनल, अंडरपास, ग्रेड रोड, एलिवेटेड रोड और फ्लाईओवर पर फ्लाईओवर का निर्माण किया जा रहा है। एक्सप्रेसवे के दोनों ओर थ्री लेन सर्विस रोड का निर्माण किया जा रहा है। मंत्री ने कहा कि दिल्ली में इस एक्सप्रेसवे पर देश की सबसे चौड़ी 3.6 किलोमीटर लंबी 8 लेन की सुरंग बनाई जा रही है। उन्होंने कहा कि इससे हरियाणा और पश्चिमी दिल्ली के लोगों का इंदिरा गांधी अंतरराष्ट्रीय हवाई अड्डे से संपर्क बेहतर होगा।
श्री गडकरी ने कहा कि हरियाणा में यह एक्सप्रेसवे हरसरू के पास पटौदी रोड  और बसई के पास फरुखनगर  पर मिलेगा, इसके अलावा, यह गुड़गांव सेक्टर-88  के पास दिल्ली- रेवाड़ी रेल लाइन और भरथल में यूईआर-II को क्रॉस करेंगा। उन्होंने कहा कि एक्सप्रेस-वे गुड़गांव के सेक्टर-21 को सेक्टर-88, 83, 84, 99, 113 और द्वारका को ग्लोबल सिटी से जोड़ेगा। उन्होंने कहा कि इस पूरे एक्सप्रेसवे में इंटेलिजेंट ट्रांसपोर्ट सिस्टम  सुविधा होगी।
राष्ट्रपति सचिवालय
राष्ट्रपति ने माउंट आबू में सामाजिक परिवर्तन के लिए महिलाओं के सशक्तिकरण पर आयोजित राष्ट्रीय सम्मेलन को संबोधित किया
(राष्ट्रपति श्री राम नाथ कोविंद आज माउंट आबू, राजस्थान में ब्रह्मकुमारी के मुख्यालय में 'सामाजिक परिवर्तन के लिए महिलाओं के सशक्तिकरण' पर आयोजित राष्ट्रीय सम्मेलन में शामिल हुए और उसे संबोधित किया।
इस अवसर पर राष्ट्रपति ने कहा कि इस राष्ट्रीय सम्मेलन का विषय बहुत प्रासंगिक है। ब्रह्मकुमारी सही मायने में सामाजिक परिवर्तन के लिए महिलाओं का सशक्तिकरण कर रही हैं। उन्होंने जोर देकर कहा कि समानता और सद्भाव पर आधारित समाज का निर्माण केवल महिलाओं को सशक्त बनाने से ही संभव है।
राष्ट्रपति ने कहा कि महिलाओं की सुरक्षा एक बहुत गंभीर मुद्दा है। इस बारे में बहुत काम किया गया है लेकिन अभी भी बहुत कुछ किया जाना बाकी है। लड़कियों पर आसुरी हमलों की घटनाएं देश की अंतरात्मा को झकझोर देती हैं। प्रत्येक माता-पिता की जिम्मेदारी है कि वह लड़कों में महिलाओं के प्रति सम्मान की भावनाओं का समावेश करे।
आर.के.मीणा/आरएनएम/एएम/आईपीएस/एसके-4614
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 217 के खंड  द्वारा प्रदत्त शक्ति का प्रयोग करते हुए, राष्ट्रपति ने, भारत के मुख्य न्यायाधीश के परामर्श के बाद, कलकत्ता और हिमाचल प्रदेश उच्च न्यायालय के निम्नलिखित अतिरिक्त न्यायाधीशों को उसी उच्च न्यायालय के न्यायाधीश के रूप में नियुक्त किया है। यह नियुक्ति संबंधित कार्यालयों का कार्यभार ग्रहण करने की तारीख से प्रभावी होगी।
|
|
क्रमांक
|
|
नाम 
अतिरिक्त न्यायाधीश
|
|
उच्च न्यायालय का नाम
|
|
1
|
|
सुश्री न्यायमूर्ति केसांग डोमा भूटिया
|
|
कलकत्ता उच्च न्यायालय के न्यायाधीश के रूप में
|
|
2
|
|
रवींद्रनाथ सामंत
|
|
3
|
|
सुगातो मजूमदार
|
|
4
|
|
बिवास पटनायक
|
|
5
|
|
आनंद कुमार मुखर्जी
|
|
6
|
|
सत्येन वैद्य
|
|
हिमाचल प्रदेश उच्च न्यायालय के न्यायाधीश के रूप में
न्याय विभाग , विधि एवं न्याय मंत्रालय।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 138 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 21.13 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,38,95,38,030
|
|
शेष टीके
|
|
21,13,99,456
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 138 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 21.13 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 8.84 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
8,84,90,855
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 8.84 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
रक्षा मंत्रालय
भारतीय सेना में शामिल किए जाने से पहले इलेक्ट्रिक वाहनों का प्रदर्शन
केंद्रीय रक्षा मंत्री श्री राजनाथ सिंह, सेना प्रमुख तथा भारतीय सेना के वरिष्ठ अधिकारियों के समक्ष 22 अप्रैल, 2022 को नई दिल्ली में इलेक्ट्रिक वाहनों  का प्रदर्शन किया गया। टाटा मोटर्स, परफेक्ट मेटल इंडस्ट्रीज  तथा रिवोल्ट मोटर्स के इलेक्ट्रिक वाहन विनिर्माताओं ने अपने इलेक्ट्रिक वाहन प्रदर्शित किए तथा पिछले कुछ वर्षों के दौरान अर्जित प्रौद्योगिकी तथा प्रचालन के दायरे में वृद्धि के बारे में जानकारी दी।
रक्षा मंत्री ने इलेक्ट्रिक वाहनों को शामिल करने तथा सरकार की नीतियों के अनुरुप जीवाश्म ईंधन पर निर्भरता घटाने की भारतीय सेना की पहल की सराहना की। फेम I तथा II की सरकारी नीति ने भारत में इलेक्ट्रिक वाहन परितंत्र को बनाये रखने के लिए बुनियादी ढांचे के विकास को भरपूर बढ़ावा दिया है। इलेक्ट्रिक वाहन के उपयोग को बढ़ावा देने के लिए सरकार द्वारा चार्जिंग स्टेशनों की स्थापना के लिए लाइसेंस लेने की आवश्यकता समाप्त कर दी गई है।
थल सेनाध्यक्ष जनरल एमएम नरवणे का मानना है कि परिवहन का भविष्य इलेक्ट्रिक वाहनों में निहित है तथा भारतीय सेना को इस मामले में एक पथप्रदर्शक बनना होगा तथा इस तकनीक को अपनाने में अग्रणी भूमिका निभानी होगी, भले ही विश्व की सेनाएं अभी भी इलेक्ट्रिक वाहनों को शामिल करने पर विचार ही कर रही हैं।
सेनाध्यक्ष के निर्देशों के आधार पर, भारतीय सेना में इलेक्ट्रिक वाहनों को शामिल करने के लिए एक निश्चित समयबद्ध रूपरेखा तैयार करने के लिए पीठासीन अधिकारी के रूप में आपूर्ति एवं परिवहन महानिदेशक  लेफ्टिनेंट जनरल मनोज कुमार सिंह यादव के तहत अधिकारियों के एक बोर्ड को विस्तृत जानकारी प्रदान की गई।
अधिकारियों के बोर्ड ने अपनी अनुशंसाओं को अंतिम रूप दे दिया है और लेफ्टिनेंट जनरल मनोज कुमार सिंह यादव ने सेना कमांडरों की बैठक के दौरान इलेक्ट्रिक वाहनों को शामिल करने की योजना के बारे में सेनाध्यक्ष, सेना के कमांडरों तथा सेना के वरिष्ठ अधिकारियों को जानकारी दी। वर्तमान में, भारतीय सेना तीन श्रेणियों अर्थात कारों, बसों तथा मोटर साइकिलों में इलेक्ट्रिक वाहनों की खरीद करने की योजना बना रही है।
सूचना और प्रसारण मंत्रालय
खुशी की तलाश
53वें इफ्फी, गोवा में कजाकिस्तान की फिल्म हैप्पीनेस  प्रदर्शित की गई
हैप्पीनेस हमें महिलाओं के साथ होने वाली हिंसा की तकलीफदेह सच्चाई की ओर ले जाती है
वह खुशी का मुखौटा पहनती है, लेकिन वह अपने भीतर गहरा राज छुपा रही है!
घरेलू हिंसा से बचने की किसी महिला को क्या कीमत चुकानी पड़ती है?
स्त्री द्वेष की बेड़ियों को तोड़ने की किसी महिला को क्या कीमत चुकानी पड़ती है?
अस्कर उज़ाबायेव के निर्देशन में बनी फिल्म हैप्पीनेस में एक महिला की खुशी और सम्मान की तलाश की यात्रा को दर्शाया गया है। निर्देशक अस्कर उज़ाबायेव की पिछली अधिकांश फ़िल्में कॉमेडी ड्रामा हैं, लेकिन पहली बार उन्होंने घरेलू हिंसा जैसे संवेदनशील मुद्दे पर प्रयोग किया है, जो दर्शकों की अंतरात्मा को झकझोर सकता है। गोवा में 53वें इफ्फी में पीआईबी द्वारा आज आयोजित "टेबल टॉक्स" में निर्देशक ने कहा, “हम हिंसक दुनिया में रहते हैं।”
फिल्म के मुख्य विषय घरेलू हिंसा पर प्रकाश डालते हुए निर्देशक अस्कर उज़ाबायेव ने कहा कि परिवार, समाज की महत्वपूर्ण संस्था है और यह पीढ़ियों से चले आ रहे सामाजिक मुद्दों को रोकने में बहुत महत्वपूर्ण भूमिका निभाता है। उन्होंने कहा, ‘वास्तव में यह एक दुष्चक्र है। लगातार होने वाले दुर्व्यवहारों को महिलाओं द्वारा अपने परिवारों में उकसाया जाता है और अब वक्त आ गया है, जब हमारे समाज में इस तरह की सामाजिक बुराई को रोका जाना चाहिए'। कजाकिस्तान में महिलाओं की स्थिति के बारे में पूछे जाने पर निर्देशक ने कहा कि महिलाओं के पास परिवार में निर्णय लेने की उच्च शक्ति होती है। समाज महिलाओं पर निर्भर करता है, लेकिन साथ ही पितृसत्तात्मक समाज में महिला-पुरुष समानता की बात कहीं पीछे छूट जाती है।
सह-निर्माता अन्ना कैचको, जो इफ्फी टेबल टॉक्स में भी मौजूद थीं, उन्होंने कहा कि वे उन महिलाओं की संख्या देखकर हैरान थीं, जिन्होंने फिल्म देखने के बाद अपनी कहानियां साझा करने के लिए उनसे संपर्क किया था। उन्होंने कहा, 'पटकथा और कहानी को लोगों पर केंद्रित होना चाहिए और दर्शकों को बांधे रखना चाहिए। मेरे लिए ऐसी फिल्में बनाना बहुत महत्वपूर्ण है जिनका सामाजिक असर ज्यादा हो।' उन्होंने ये भी बताया कि फिल्म 'हैप्पीनेस' उनके देश की असल घटनाओं से प्रेरित है।
सारांश :
ये फिल्म कजाकिस्तान के एक छोटे से सीमावर्ती शहर में घरेलू हिंसा के दुष्चक्र के बारे में है। एक जोड़ा है जिसकी शादी को 23 साल हो चुके हैं। इन वर्षों के दौरान पत्नी को उसके शराबी पति ने लगातार प्रताड़ित किया और बलात्कार किया। अब उनकी बेटी की शादी होने वाली है और वो भी अपनी मां की तरह शादी के जाल में फंस जाती है। क्या इन परिस्थितियों से बाहर निकलने का कोई रास्ता है? कौन कदम उठाएगा? उसके चेहरे पर एक बड़ी मुस्कान है और इन्फ्लूएंसर के तौर पर अपने काम के लिए वो नारंगी रंग पहनती है। उसकी फिलॉसफी "हैप्पीनेस" ब्रांड है, लेकिन वो एक उदास वातावरण में रहती है जहां ताकत लंबे समय से प्रमुख कारक रही है। ये फिल्म दर्शाती है कि मिसॉजनी यानी महिला के प्रति पुरुष द्वेष से मुक्त होना कितना मुश्किल है।
कलाकार और क्रेडिट:
निर्देशक: अस्कर उज़ाबायेव
पटकथा: असेम झापीशेवा, अस्कर उज़ाबायेव
निर्माता: बायन माक्सातकीज़ी
सह-निर्माता: अन्ना कैचको
संपादन: असत मामिरोव
प्रधानमंत्री कार्यालय
प्रधानमंत्री ने कंपाउंड तीरंदाजी में रजत पदक जीतने पर अभिषेक वर्मा की प्रशंसा की
प्रधानमंत्री श्री नरेन्द्र मोदी ने एशियाई खेलों में कंपाउंड तीरंदाजी की पुरुषों की व्यक्तिगत स्पर्धा में रजत पदक जीतने पर अभिषेक वर्मा को बधाई दी है।
श्री मोदी ने एक्स पर पोस्ट किया हैः
“@archer_abhishek द्वारा शानदार प्रदर्शन।
कंपाउंड तीरंदाजी की पुरुषों की व्यक्तिगत स्पर्धा में रजत पदक जीतने पर बधाई। उनकी स्फूर्ति व खेल-भावना ने अपनी चमक बिखेरी है और भारत इस उपलब्धि से रोमांचित है।”
सूचना और प्रसारण मंत्रालय
‘ डिस्पाइट द फॉग’ यूरोप में नाबालिग शरणार्थियों से जुड़े ‘गंभीर’ मसले पर मंथन करती हैं : गोरान पास्कलजेविक
‘ डिस्पाइट द फॉग’ के प्रदर्शन के साथ 50वें भारतीय अंतर्राष्ट्रीय फिल्म महोत्सव का शुभारंभ
इतालवी फिल्म ‘ डिस्पाइट द फॉग’ की स्क्रीनिंग के साथ 50वें भारतीय अंतर्राष्ट्रीय फिल्म महोत्सव का गोवा में शुभारंभ हो रहा है। फिल्म के कलाकारों के साथ संवाददाता सम्मेलन को संबोधित करते हुए निर्देशक गोरान पास्कलजेविक ने कहा कि यह फिल्म यूरोप के नाबालिग शरणार्थियों से जुड़े गंभीर मुद्दों पर मंथन करती है। पास्कलजेविक 44 वें भारतीय अंतर्राष्ट्रीय फिल्म महोत्सव में जूरी प्रमुख थे। उन्होंने कहा, ‘यह एक अंतरंग कहानी है। इस विषय पर पहले भी कई फिल्में बन चुकी हैं, लेकिन यह कहानी इस बारे में है कि यूरोप में लोग शरणार्थियों को स्वीकार करते हैं या नहीं करते हैं और ज्यादातर मामलों में वे शरणार्थियों को स्वीकार नहीं करते हैं। यह क्षेत्र में प्रचलित भय रूपी कोहरे का अन्वेषण करने के लिए एक उपमा के रूप में पेश करता है।”
निर्देशक ने फिल्म का इस्तेमाल शरणार्थी समस्या पर अपने विचारों को खंगालने के लिए भी किया। उन्होंने कहा “मैंने सोचा कि अगर मुझे कोई बेसहारा बच्चा मिल जाए, तो मैं क्या करूंगा, क्या मैं उसे अपने साथ ले जाऊंगा? या उसे छोड़ दूंगा। इस तरह मैंने कहानी को बुनना शुरू किया।
फिल्म के निर्माताओं में से एक मेरीलिया ली साची ने संवाददाता सम्मेलन में कहा कि उन्हें गोरान का काम अच्छा लगता है और जब उन्हें इस फिल्म की पटकथा पढ़ने का मौका मिला तो वह उन्हें बेहद पसंद आई। उन्होंने कहा, ‘ये फिल्म मुख्यधारा की फिल्म नहीं है, बल्कि एक राजनीतिक वक्तव्य है। इसका विषय यूरोप की, विशेषकर इटली की एक बड़ी समस्या की ओर इशारा करता है। यह समस्या दिनों दिन विकराल होती जा रही है। मुझे यह फिल्म इसलिए भी अच्छी लगी क्योंकि यह वृत्तचित्र की शैली में न होकर काव्यात्मक रूझान वाली है।’
फिल्म में शरणार्थी का किरदार निभाने वाले बाल कलाकार अली मूसा ने कहा, ‘मैं खुश था क्योंकि गोरान ने मेरी मदद की। मैंने बड़े अभिनेताओं से सीखा कि फिल्म का प्रचार किस तरह करना है।’
शरणार्थी समस्या के समाधान के बारे में पूछे जाने पर निर्देशक ने कहा कि केवल यही रास्ता है कि ‘युद्ध ना लड़े जाएं’। उन्होंने कहा, ‘कोई भी अपना घर, अपने दोस्तों और अपनी संस्कृति को छोड़कर नहीं जाना चाहता।’
यह फिल्म उन शरणार्थियों की पीड़ा दर्शाती है जिन्हें सड़कों पर लाकर बेसहारा छोड़ दिया गया। फिल्म में एक रेस्टोरेंट के मैनेजर पाओलो को सड़क पर एक आठ साल का बच्चा मिलता है और वह उसे अपने घर ले जाने का फैसला करता है। निर्देशक इस बात की पड़ताल करते है कि समाज उस बच्चे की मौजूदगी पर कैसी प्रतिक्रिया व्यक्त करता है।
पणजी में आज उद्घाटन समारोह के दौरान फिल्म महोत्सव के एशियाई प्रीमियर में पाओलो ट्राइएस्टीनो, एलेस्सेन्ड्रा कोतोग्नो और अन्य मौजूद रहेंगे।
अनेक फिल्मों में कार्य कर चुके पुरस्कार विजेता सर्बियाई निर्देशक गोरान भारत में बनाई अपनी एक फिल्म देव भूमि का भी उल्लेख किया।
यह फिल्म एमेजॉन प्राइम पर वितरित की गई थी और दुनियाभर में इसे एक करोड़ बार देखा गया। भारत के प्रति अपने प्रेम के बारे में उन्होंने कहा,’ भारत के लिए यह मेरा प्रेम पत्र है। इसकी शूटिंग उत्तराखंड में की गई थी और यह बहुत साधारण लेकिन भावनात्मक कहानी है।’
आरकेमीणा/आरएनएम/एएम/आरके/एसके–4296
(Visitor Counter : 426
वाणिज्य एवं उद्योग मंत्रालय
कृषि एवं प्रसंस्कृत खाद्य उत्पाद निर्यात विकास प्राधिकरण  ने जर्मनी के साथ आभासी माध्यम से क्रेता–विक्रेता बैठक आयोजित की
वाणिज्य एवं उद्योग मंत्रालय के तहत कृषि एवं प्रसंस्कृत खाद्य उत्पाद निर्यात विकास प्राधिकरण  निर्यात प्रोत्साहन की विभिन्न गतिविधियों के माध्यम से अपने निर्धारित कृषि और प्रसंस्कृत उत्पादों के निर्यात की सुविधा प्रदान करता है।
कोविड -19 महामारी की अवधि के दौरान, एपीईडीए ने आभासी माध्यम से कृषि उत्पादों के निर्यात को बढ़ावा देने के लिए अपना प्रयास जारी रखा। इस क्रम में, विदेशों में भारतीय दूतावास के साथ मिलकर आयातक देशों के साथ आभासी माध्यम से कई क्रेता– विक्रेता बैठकें आयोजित की गईं।
इस श्रृंखला में, देश से ताजे फल और सब्जियों के निर्यात को बढ़ावा देने के लिए 25.11.2020 को जर्मन आयातकों के साथ एक आभासी नेटवर्किंग बैठक का आयोजन किया गया। इस कार्यक्रम का आयोजन बर्लिन स्थित भारतीय दूतावास और जर्मन एग्रीबिजनेस एलायंस के सहयोग से एपीईडीए द्वारा किया गया। इस आयोजन में 70 से अधिक प्रतिभागियों ने भाग लिया।
इस अवसर पर सुश्री परमिता त्रिपाठी, मिशन की उप- प्रमुख, भारतीय दूतावास, बर्लिन, डॉ. एम. अंगमुथु, अध्यक्ष, एपीईडीए और सुश्री जूलिया हरनाल, अध्यक्ष, जर्मन एग्रीबिजनेस एलायंस ने प्रतिभागियों को संबोधित किया।
अपने संबोधन में, अध्यक्ष, एपीईडीए ने भारतीय जीआई और जैविक उत्पादों के साथ-साथ प्रसंस्कृत उत्पादों की संभावनाओं पर जोर दिया। सुश्री परमिता त्रिपाठी, मिशन की उप - प्रमुख, भारत के दूतावास, बर्लिन ने अपने अद्वितीय स्वाद और गुणों के लिए प्रसिद्ध भारतीय बागवानी की व्यापक उपस्थिति पर जोर दिया।
इस कार्यक्रम में भारतीय पक्ष की ओर से निर्यात में भारतीय कृषि उत्पादों, खासकर अंगूर और ताजे फलों एवं सब्जियों, की संभावनाओं के बारे में प्रस्तुतियां दी गईं। जर्मन पक्ष की ओर से, जर्मन बाजार की आवश्यकताओं और अपेक्षाओं के बारे में प्रस्तुतियां दी गईं।
इस आयोजन ने भारतीय कृषि उत्पादों में जर्मन खरीदारों के विश्वास को और मजबूत करने और निर्यात को बढ़ावा देने के उद्देश्य से ताजे फल और सब्जियों के निर्यात में भारत की क्षमता प्रदर्शित करने का एक मंच प्रदान किया।
प्रधानमंत्री कार्यालय
अंतर्राष्ट्रीय दिव्यांग दिवस पर प्रधानमंत्री का संदेश
अंतर्राष्ट्रीय दिव्यांग दिवस पर प्रधानमंत्री श्री नरेन्द्र मोदी ने कहा, ‘अंतर्राष्ट्रीय दिव्यांग दिवस पर आज हम अपने दिव्यांग बहनों एवं भाईयों के लिए एक समावेशी, पहुंच-योग्य और समतामूलक भविष्य की दिशा में निरन्तर कार्य करने की अपनी प्रतिबद्धता दोहराते हैं। अनेक क्षेत्रों में उनकी हिम्मत और उपलब्धियां हमें प्रेरित करती हैं।’
सूचना और प्रसारण मंत्रालय
भारत 48वें टोरंटो अंतर्राष्ट्रीय फिल्म महोत्सव में भाग लेगा और देश की सृजनात्मक शक्ति का प्रदर्शन करेगा
भारतीय प्रतिनिधिमंडल भारत को एक सृजनात्मक केंद्र, कहानीकारों की भूमि के रूप में प्रस्तुत करेगा और देश में फिल्मांकन आसान होगा
इस वर्ष मई में 76वें कान फिल्म महोत्सव में अपनी सफल भागीदारी के बाद भारत ने अपनी फिल्में 7 सितंबर, 2023 से शुरू हो रहे 48वें टोरंटो अंतर्राष्ट्रीय फिल्म महोत्सव  में ले जाने की तैयारी कर ली है। इस वर्ष, भारत को प्रतिभा, विषय-वस्तु और मनोरंजन के केंद्र के रूप में प्रदर्शित करने पर ध्यान केंद्रित किया जाएगा। टीआईएफएफ में भारत के आधिकारिक प्रतिनिधिमंडल का नेतृत्व सूचना और प्रसारण मंत्रालय के संयुक्त सचिव  और राष्ट्रीय फिल्म विकास निगम  के प्रबंध निदेशक श्री पृथुल कुमार करेंगे। एनएफडीसी सूचना एवं प्रसारण मंत्रालय की केन्द्रीय एजेंसी है, जो टीआईएफएफ में भारत की भागीदारी का आयोजन कर रही है।
अपनी व्यापक भागीदारी योजना में, भारत देश की सृजनात्मक और साथ ही तकनीकी शक्तियों को प्रदर्शित करने के लिए कई सत्रों की मेजबानी करेगा और अंतरराष्ट्रीय हितधारकों को भारत के साथ फिल्मों का निर्माण करने और भारतीय स्थानों पर फिल्म बनाने के लिए आमंत्रित करेगा। एक विशेष स्पॉटलाइट सत्र, जिसका शीर्षक है, आओ, भारत में फिल्म बनाओ, भारत की फिल्म नीतियों को प्रदर्शित करने का प्रयास करता है, देश में फिल्मांकन को आसान बनाने के लिए अंतर्राष्ट्रीय बिरादरी के लिए भारत की एकल खिड़की व्यवस्था बनाई जाएगी। भारत और कनाडा की सिनेमाई उपलब्धियों के जश्न के रूप में, देश फीचर, लघु फिल्म, एनीमेशन प्रोजेक्ट, ओटीटी सामग्री और वेब प्रोजेक्ट जैसे माध्यमों में फिल्म निर्माण की संभावनाओं का पता लगाना और उन्हें बढ़ावा देना चाहते हैं। उपस्थित लोगों में एनएफडीसी, ओंटारियो क्रिएट्स, टेलीफिल्म कनाडा, भारतीय और कनाडाई निर्माता शामिल होंगे।
टीआईएफएफ में भारत की भागीदारी भारतीय मंडप के उद्घाटन के साथ शुरू होगी, जिसे नेशनल इंस्टीट्यूट ऑफ डिजाइन, अहमदाबाद द्वारा डिजाइन किया गया है। स्पॉटलाइट सत्र के अलावा, कहानीकारों की भूमि के रूप में भारत पर एक सत्र और अंतर्राष्ट्रीय गणमान्य व्यक्तियों के साथ कई बैठकों की योजना बनाई गई है।
इस साल टीआईएफएफ के आधिकारिक चयन में छह भारतीय फिल्मों को शॉर्टलिस्ट किया गया है। इनमें तरसेम सिंह धंधवार द्वारा निर्देशित डियर जस्सी, निखिल नागेश भट्ट द्वारा निर्देशित किल, करण बुलानी द्वारा निर्देशित थैंक यू फॉर कमिंग, किरण राव द्वारा निर्देशित लॉस्ट लेडीज, जयंत दिगंबर सोमलकर द्वारा निर्देशित स्थल/ए मैच, आनंद पटवर्धन द्वारा वसुधैव कुटुंबकम/ विश्व एक परिवार है, शामिल हैं। सुसी गणेशन द्वारा निर्देशित फिल्म दिल है ग्रे को मार्केट सेक्शन में प्रदर्शित किया जाएगा।
पत्तन, पोत परिवहन और जलमार्ग मंत्रालय
श्री सर्बानंद सोनोवाल ने वैश्विक स्टार्ट-अप केंद्र के रूप में भारत की सफलता को लेकर युवाओं की अटूट प्रतिबद्धता और कड़ी मेहनत की सराहना की
केंद्रीय पत्तन, पोत परिवहन और जलमार्ग व आयुष मंत्री श्री सर्बानंद सोनोवाल ने मुख्य अतिथि के रूप में आज असम के डिब्रूगढ़ में सोनोवाल कचहरी युवा महोत्सव और सांस्कृतिक महोत्सव- 2023 के अधीन आयोजित उद्दीपन पुरस्कार समारोह में हिस्सा लिया। केंद्रीय मंत्री ने सोनोवाल कचहरी की समृद्ध सांस्कृतिक विरासत के उत्सव और इसे व्यापक पैमाने पर दर्शकों के साथ साझा करने की बात की। उन्होंने युवाओं की प्रतिभा को निखारने के लिए एक मंच प्रदान करने और साल 2047 तक भारत को एक आत्मनिर्भर देश बनाने की दिशा में अपनी उद्यमशीलता की यात्रा शुरू करने में युवाओं की सहायता करने को लेकर इस आयोजन के प्रयास की सराहना की।
इस अवसर पर श्री सोनोवाल ने कहा, “हम सभी वैश्विक स्टार्ट-अप केंद्र के रूप में भारत की सफलता के पीछे भारत के युवाओं की अटूट प्रतिबद्धता और कड़ी मेहनत को मानते हैं। जैसा कि भारत ने अमृत काल की अपनी शुभ यात्रा शुरू की है, यह नई प्रतिबद्धताओं को पूरा करने का क्षण है। असम व भारत की युवा पीढ़ी को एक भव्य इतिहास और एक शानदार भविष्य के बीच एक मजबूत कड़ी के रूप में काम करना चाहिए। सफल होने की क्षमता आपके भीतर है, उस क्षमता के लिए काम करें। आपको यह विश्वास होना चाहिए कि आप कुछ भी प्राप्त कर सकते हैं। यह आत्म-आश्वासन व असंभव को संभव में बदलने की क्षमता देश के युवाओं के लिए महत्वपूर्ण है और यह देखकर प्रसन्नता होती है कि भारत के युवा इसे अच्छी तरह समझते हैं। युवा आत्मविश्वास के साथ आगे बढ़ रहे हैं। मैं इस मंच के माध्यम से किए गए प्रयासों की सराहना करता हूं, जिससे युवाओं को अपनी कुशलता को अपग्रेड करने में सक्षम बनाया जा सके, जिससे वे आत्मनिर्भर बनने की अपनी यात्रा में आगे बढ़ सकें।”
श्री सोनोवाल ने आगे राष्ट्र निर्माण में युवाओं की भूमिका पर कहा, “आज की युवा पीढ़ी भारत में नवाचार, इन्क्यूबेशन और स्टार्ट-अप्स की एक नई लहर का नेतृत्व कर रही है। उनके अथक प्रयासों से भारत वैश्विक स्टार्ट-अप इकोसिस्टम में शीर्ष तीन देशों में से एक के रूप में उभरा है।” उन्होंने आगे प्रधानमंत्री श्री नरेन्द्र मोदी जी के दूरदर्शी नेतृत्व के लिए आभार व्यक्त किया। मंत्री ने बताया, “भारत में हर साल दर्ज किए जाने वाले पेटेंट की संख्या में उल्लेखनीय बढ़ोतरी देखी गई है और यह संख्या 2014 के केवल 4,000 से बढ़कर 15,000 के आंकड़े तक पहुंच गई है। वैश्विक स्तर पर 26,000 नए स्टार्ट-अप्स को स्थापित करना कई देशों की प्रतिष्ठित उपलब्धि है और भारत ने इसे सफलतापूर्वक प्राप्त किया है। इसका श्रेय भारत के युवाओं की ताकत और इच्छा को जाता है, जिन्होंने न केवल अपने सपनों को देश की जरूरतों से, बल्कि देश की आशाओं और आकांक्षाओं से भी जोड़ा है। भारत के युवाओं में आज राष्ट्र निर्माण को लेकर स्वामित्व की एक मजबूत भावना है और वे इस विश्वास से प्रेरित हैं कि रास्ता दिखाना उनकी जिम्मेदारी है।”
सोनोवाल कचहरी स्वायत्त परिषद इस चार दिवसीय उत्सव का आयोजन डिब्रूगढ़ स्थित हलाली समनय क्षेत्र के दुलिया-दैनीजन में करती है। इस महोत्सव की विषयवस्तु "युवाओं का कल्याण और सांस्कृतिक विरासत" है। साथ ही, इसका उद्देश्य युवाओं के आर्थिक रूप से स्वतंत्र और राष्ट्र निर्माण के सक्रिय कारक बनने को लेकर सुरक्षा, शिक्षा और कौशल विकास के लिए नियोजित कल्याणकारी गतिविधियों को उजागर करना है। इसके अलावा इसका उद्देश्य सोनोवाल कचहरी समुदाय की सांस्कृतिक विरासत की समृद्धि को प्रदर्शित करने के साथ असम के विभिन्न समुदायों के कई रंगों को आपस में जोड़ना भी है।
प्रधानमंत्री कार्यालय
प्रधानमंत्री ने नव संवत्सर पर लोगों को बधाई दी
प्रधानमंत्री श्री नरेन्द्र मोदी ने नव संवत्सर के पावन अवसर पर लोगों को बधाई दी है।
श्री मोदी ने ट्वीट कर अपनी बधाई दी तथा प्रत्येक व्यक्ति की प्रसन्नता के लिए प्रार्थना की।